
Fűszerőrlő és tároló készlet

Kulcsszavak: Tárolás, őrlés, fűszerek, ergonóma
Pályamunkám megtervezését a gasztronómia iránti érdeklődésem inspirálta. A témában a
fűszereket találtam legérdekesebbnek, így szerettem volna több oldalról is megismerni a témát.
A tervezési folyamatot kisebb kutatás előzte meg, melynek során a fűszerek fajtáiról,
osztályozásáról és állagmegőrzéséről tanultam. A kutatás során megbizonyosodtam róla, hogy
a fűszerek számára a legideálisabb tárolási mód, a száraz hűvös helyen történő, fénytől elzárva,
egész alakban, szárítva.
Így ezeket számításba véve a tervezésifolyamat során, egy olyan tárgyegyüttes létrehozására
törekedtem, ami meg tud felelni ezeknek a feltételeknek. Fő tervezési szempontjaim, a
praktikum, a magas esztétikai megjelenés és a modern szellemiség voltak. Egy olyan
fűszertároló együttest készítettem, melynek fő alkotó eleme nem csak egy egyszerű
tárolóedény, hanem egy fűszerőrlő is egyben. Ennek segítségével mindig annyi fűszert tudunk
megőrölni amennyire szükségünk van. A frissen őrölt fűszerek használata, nem csak
állagmegőrzés szempontjából előnyös, de több fűszer aromái és illóolajai dörzsölés, zúzás
hatására aktivizálódnak, így ízélményük is intenzívebb lesz.
A főelem felépítése a következő: Az alsó tárolóedény, mely egész fűszer tárolására alkalmas,
az őrlőtálca amibe az aktuálisan megőrlendő fűszerek kerülnek, és az őrlőfej ami ezen fűszerek
összezúzását teszi lehetővé.
Az őrlő egyszerű kapszula formát kapott, a praktikum és a jól tisztíthatóság nevében, ezen kívül
az őrlőfej markolatának formáját így találom a legergonomikusabbnak. A szett többi
alkotóelemét négy darab fűszertároló egészíti ki, melyek súlyosabb kialakítású fedeleket
kaptak, a lehetőségekhez mérteni legmagasabb légmentes záródás elérése érdekében. A
készletben szerepel egy gyökér-, és nagyobb magfűszerek reszelésére alkalmas egymásba
fordítható reszelőtálca, mely lapos kialakítása növeli a reszelő felületet, egymásba
fordíthatósága pedig védi a használaton kívüli szennyeződésektől. A készletet egészét egy tálca
fogja össze.
A tárgyegyüttest korongozás technikájával készítettem, magastüzű krémszínű, fekete
samottszemcséket tartalmazó agyagból. Egyes felületek transzparens mázat kaptak, más
felületeket mázatlanul hagytam dekoratív célból.



